Page:Burn side.pdf/2



We’ll meet beside the dusky glen, on yon burn side, Whare the bushes form a cozie den, on yon burn side: Tho’ the broomy knowes be green, Yet there we may be seen, But we’ll meet—we’ll meet at e’en, down by yon burn side.

I’ll lead thee to the birkin bow’r, on yon burn side, Sae sweetly wove wi’ woodbine flow’r, on yon burn side. There the busy prying eye, Ne’er disturbs the lover’s joy, While in ither’s arms they lie, down by yon burn side.

Awa, ye rude unfeeling crew, frae yon burn side, Those fairy scenes are no for you, by yon burn side: There fancy smooths her theme, By the sweetly murm’ring stream, And the rock-lodg’d echoes swim, down by yon burn side.